पूरी दुनिया में प्रजातांत्रिक सरकार-व्यवस्था को ही सर्वोत्त्म माना गया है। भारत में भी प्रजातंत्र है लेकिन इसकी कुछ खामियाँ भी है जिसमें सबसे प्रथम है - अशिक्षा। भारत में शिक्षा की दर विश्व की तुलना में कम है जिसके कारण कुछ भ्रष्ट राजनीतिज्ञ अपने चापलूसों के प्रचार का सहारा लेकर अपने पक्ष में जनमत ( Public opinion) तैयार कर लेते हैं। ये नेतागण भोली-भाली मासूम जनता को झूठे स्वप्न दिखाकर उनका वोट प्राप्त कर लेते हैं और सरकार बनाकर सत्ता की ताकत का दुरुपयोग करते हैं।